CELEX: 32021D1944
Language: hr
Date: 2021-11-02 00:00:00
Title: Odluka (EU) 2021/1944 Europske središnje banke od 2. studenoga 2021. o izmjeni Odluke (EU) 2020/1997 o odobrenju količine izdavanja kovanica u 2021. (ESB/2021/48)

10.11.2021   
               
               
                  HR
               
               
                  Službeni list Europske unije
               
               
                  L 397/26
               
            
         ODLUKA (EU) 2021/1944 EUROPSKE SREDIŠNJE BANKE
         od 2. studenoga 2021.
         o izmjeni Odluke (EU) 2020/1997 o odobrenju količine izdavanja kovanica u 2021. (ESB/2021/48)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno njegov članak 128. stavak 2.,
         budući da:
         
                     (1)
                  
                  
                     Od 1. siječnja 1999. Europska središnja banka (ESB) ima isključivo pravo odobriti količine kovanica koje izdaju države članice čija je valuta euro.
                  
               
                     (2)
                  
                  
                     Na temelju procjena potražnje za eurokovanicama u 2021. koje su države članice čija valuta je euro podnijele ESB-u, ESB odobrio je ukupnu količinu eurokovanica namijenjenih za optjecaj i numizmatičkih eurokovanica koje nisu namijenjene za optjecaj u 2021. u Odluci (EU) 2020/1997 Europske središnje banke (ESB/2020/57) (1).
                  
               
                     (3)
                  
                  
                     U skladu s člankom 3. Odluke (EU) 2015/2332 Europske središnje banke (ESB/2015/43) (2), država članica europodručja mora obavijestiti ESB ako je vjerojatno da će stvarna potražnja za kovanicama u državi članici eruopodručja premašiti odobrenu količinu izdanja kovanica za kalendarsku godinu i mora podnijeti ad hoc zahtjev za odobrenje za dodatnu količinu izdanja kovanica u toj kalendarskoj godini ako se nastavi povećana potražnja za kovanicama.
                  
               
                     (4)
                  
                  
                     Središnja banka De Nederlandsche Bank je 1. rujna 2021., također u ime Ministarstva financija Nizozemske, zahtijevala da se količina eurokovanica koju Nizozemska može izdati u 2021. poveća dodatnom količinom od 50 milijuna EUR, od 0,1 milijuna EUR na 50,1 milijuna eura kako bi joj se omogućilo da odgovori na neočekivani povećani zahtjev za kovanicama, koji je uzrokovan ublažavanjem mjera ograničavanja kretanja uzrokovanih bolešću COVID-19, ponovnim otvaranjem trgovina i sezonskim učincima.
                  
               
                     (5)
                  
                  
                     Središnja banka Latvijas Banka je 8. rujna 2021. zahtijevala da se količina eurokovanica koju Latvija može izdati u 2021. poveća dodatnom količinom od 5,1 milijuna EUR, od 5,7 milijuna EUR na 10,8 milijuna eura kako bi joj se omogućilo da odgovori na neočekivani povećani zahtjev za kovanicama, koji je uzrokovan utjecajem bolesti COVID-19 na optjecaj kovanica u Latviji.
                  
               
                     (6)
                  
                  
                     Središnja banka Národná banka Slovenska je 4. listopada 2021. zahtijevala da se količina eurokovanica koju Slovačka može izdati u 2021. poveća dodatnom količinom od 2 milijuna EUR, od 16 milijuna EUR na 18 milijuna eura kako bi joj se omogućilo da odgovori na povećano neto izdavanje eurokovanica u usporedbi s 2020. i 2019., koje je uzrokovano utjecajem bolesti COVID-19 i povećanom potražnjom predviđenom za predbožićno razdoblje u 2021.
                  
               
                     (7)
                  
                  
                     U interesu učinkovitosti te odstupanjem od članka 3. stavka 7. Odluke (EU) 2015/2332 (ESB/2015/43), u pogledu ad hoc zahtjeva za odobrenje za Latviju i Slovačku, primjereno je da Upravno vijeće provede ove promjene, izmjenom Odluke (EU) 2020/1997 (ESB/2020/57).
                  
               
                     (8)
                  
                  
                     Odluku (EU) 2020/1997 (ESB/2020/57) trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Izmjene
            Tablica u članku 2. Odluke (EU) 2020/1997 (ESB/2020/57) zamjenjuje se kako slijedi:
            
                        1.
                     
                     
                        Redak koji se odnosi na Latviju zamjenjuje se sljedećim:
                        
                                    „Latvija
                                 
                                 
                                    10,6
                                 
                                 
                                    0,2
                                 
                                 
                                    10,8”
                                 
                              
                  
                        2.
                     
                     
                        Redak koji se odnosi na Nizozemsku zamjenjuje se sljedećim:
                        
                                    „Nizozemska
                                 
                                 
                                    50,0
                                 
                                 
                                    0,1
                                 
                                 
                                    50,1”
                                 
                              
                  
                        3.
                     
                     
                        Redak koji se odnosi na Slovačku zamjenjuje se sljedećim:
                        
                                    „Slovačka
                                 
                                 
                                    16,0
                                 
                                 
                                    2,0
                                 
                                 
                                    18,0”
                                 
                              
                  
         
            Članak 2.
            Stupanje na snagu
            Ova Odluka stupa na snagu na dan kada su o njoj obaviješteni adresati.
         
         
            Članak 3.
            Adresati
            Ova je Odluka upućena državama članicama čija je valuta euro.
         
         
            Sastavljeno u Frankfurtu na Majni, 2. studenoga 2021.
            
               
                  Predsjednica ESB-a
               
               Christine LAGARDE
            
         
         
            (1)  Odluka (EU) 2020/1997 Europske središnje banke od 24. studenoga 2020. o odobrenju količine izdavanja kovanica u 2021. (ESB/2020/57) (SL L 410, 7.12.2020., str. 104.).
         
            (2)  Odluka (EU) 2015/2332 Europske središnje banke od 4. prosinca 2015. o postupovnom okviru za odobravanje količine izdanja eurokovanica (ESB/2015/43) (SL L 328, 12.12.2015., str. 123.).